Juhani Teräsvuori

Alpo Juhani (Jussi) Teräsvuori (s. 1949 Lahti) on suomalainen balettitanssija, balettipedagogi.

Teräsvuori aloitti 1960 perustetulla Suomen kansallisoopperan ensimmäisellä baletin poikaluokalla ja sai kiinnityksen Kansallisoopperan balettiin vuonna 1966. 1968–1969 hän tanssi solistina Göteborgin baletissa, palasi välillä Suomeen ja siirtyi 1971 Leningradiin ja sieltä Moskovaan, jossa hän suoritti Bolshoin balettikoulussa pedagogin tutkinnon. Sen jälkeen hän palasi Kansallisoopperaan viideksi vuodeksi apulaisbalettimestariksi. Sitten hänet kutsuttiin Norjaan balettimestariksi ja sieltä jälleen Göteborgiin vuosiksi 1987–1991 baletin johtajaksi ja balettimestariksi. Italiassa hän toimi Arena di Veronan/ Teatro Liricon baletin apulaisjohtajana vuosina 1991–1994. Sen jälkeen hän on kiertänyt opettajana monissa baleteissa.

Hän työskentelee nykyisin tanssitaiteen edistäjänä ja tuottajana ja toimii esimerkiksi Lappeenrannan Balettigaalan taiteellisena johtajana.

Hän omistaa yhdessä Irma Salomaa-Teräsvuoren kanssa balettitapahtumia tuottavan Nordic Dance Makersin.

Palkinnot ja tunnustukset
 Pro Finlandia -mitali 2016

Lähteet

Suomalaiset balettitanssijat
Suomalaiset balettipedagogit
Pro Finlandia -palkitut
Vuonna 1949 syntyneet
Elävät henkilöt